Lyophyllum rancidum

Un pissacan: ël Lyophyllum rancidum 

 Descrission 
Capel fin a 5 cm, a pupa peui distèis, seuli, gris piomb, con nuanse brun-e. Lamele pòch s-ciasse, un pòch spësse, grise. Gamba àuta fin a 12 cm e larga fin a 0,5 cm, slansà, spëssùa al colet, motobin radicanta, dël midem color, da povrosa a fibrilosa. Carn grisa, maricia. Odor motobin fòrt ëd farin-a ransìa.

 Ambient 
A chërs ant ij bòsch.

 Comestibilità 

A l'é nen comestìbil.

 Arferiment bibliogràfich për chi a veul fé dj'arserche pì ancreuse 
Lyophyllum rancidum (Fr. : Fr.) Singer
[= Tephrocybe rancida (Fr. : Fr.) Donk]

Categorìa:Lyophyllum